CELEX: E2013J0026
Language: el
Date: 2014-05-09 00:00:00
Title: Απόφαση του Δικαστηρίου, της 27ης Ιουνίου 2014 , στην υπόθεση E-26/13 — Ισλανδικό κράτος κατά Atli Gunnarsson (Ελεύθερη κυκλοφορία προσώπων — Άρθρο 28 της συμφωνίας ΕΟΧ — Οδηγία 2004/38/ΕΚ — Οδηγία 90/365/ΕΟΚ — Δικαίωμα διαμονής — Δικαίωμα μετακίνησης από το κράτος καταγωγής — Λιγότερο ευνοϊκή φορολογική μεταχείριση)

26.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 68/3
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 27ης Ιουνίου 2014
   στην υπόθεση E-26/13
   Ισλανδικό κράτος κατά Atli Gunnarsson
   (Ελεύθερη κυκλοφορία προσώπων — Άρθρο 28 της συμφωνίας ΕΟΧ — Οδηγία 2004/38/ΕΚ — Οδηγία 90/365/ΕΟΚ — Δικαίωμα διαμονής — Δικαίωμα μετακίνησης από το κράτος καταγωγής — Λιγότερο ευνοϊκή φορολογική μεταχείριση)
   (2015/C 68/03)
   Στην υπόθεση E-26/13, Ισλανδικό κράτος κατά Atli Gunnarsson – ΑΙΤΗΣΗ στο Δικαστήριο βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου που υπέβαλε το Ανώτατο Δικαστήριο της Ισλανδίας (Hæstiréttur Íslands) σχετικά με την ερμηνεία του άρθρου 28 της συμφωνίας ΕΟΧ και του άρθρου 7 της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, το Δικαστήριο, απαρτιζόμενο από τον Carl Baudenbacher, πρόεδρο (εισηγητή δικαστή) και τους Per Christiansen και Páll Hreinsson, δικαστές, εξέδωσε απόφαση στις 27 Ιουνίου 2014, το διατακτικό της οποίας έχει ως εξής:
   Δεν είναι συμβατό με το άρθρο 1 της οδηγίας 90/365/ΕΟΚ και το άρθρο 7 παράγραφος 1 στοιχεία β) και δ) της οδηγίας 2004/38/ΕΚ ένα κράτος ΕΟΧ να μην παρέχει σε συζύγους που έχουν μετακινηθεί σε άλλο κράτος ΕΟΧ την επιλογή να συνενώνουν τις ατομικές πιστώσεις φόρου τους όσον αφορά την εκτίμηση του φόρου εισοδήματος, τη στιγμή που θα είχαν δικαίωμα να συνενώσουν τις ατομικές πιστώσεις φόρου τους, αν ζούσαν στο κράτος καταγωγής, στην περίπτωση κατά την οποία ένας/μία από αυτούς λαμβάνει σύνταξη από το κράτος καταγωγής και η σύνταξη αυτή συνιστά το σύνολο ή σχεδόν το σύνολο των εισοδημάτων του εν λόγω προσώπου, ενώ ο άλλος/η άλλη σύζυγος δεν διαθέτει εισόδημα.